**ROMÂNIA**

**JUDEŢUL HARGHITA**

**COMUNA REMETEA**

**Ghidul Solicitantului**

privind Programul general de finanțare nerambursabilă a programelor, proiectelor și acțiunilor culturale, sportive și alte acțiuni de interes comunal al comunei Remetea,

judeţul Harghita pe anul 2020.

**CAP. 1. Dispoziţii generale**

**Art. 1.**

1. Persoanele fizice sau persoanele juridice de drept public sau privat, române autorizate, respectiv înfiinţate în condiţiile legii române, pot primi finanţări nerambursabile - alocare de fonduri, prevăzute distinct în bugetele autorităţilor finanţatoare, respectiv în bugetul Comunei Remetea. Finanţarea nerambursabilă se utilizează în exclusivitate pentru acoperirea parţială a cheltuielilor necesare producerii şi/sau exploatării de bunuri culturale, sportive și alte acținui de interes comunal din Comuna Remetea.
2. Finanţarea nerambursabilă acordată se utilizează de către persoanele fizice sau persoanele juridice de drept public sau privat, autorizate, respectiv înfiinţate în condiţiile legii române și recunoscute - numai pentru programe, proiecte şi acţiuni culturale iniţiate şi organizate de acestea, în completarea veniturilor proprii şi a celor sub formă de donaţii sau sponsorizări.
3. Comuna Remetea stabileşte un program anual propriu pentru acordarea de finanţări nerambursabile în condiţiile Ordonanţei Guvernului nr. 51/1998, cu modificările şi completările ulterioare.
4. Principiile care stau la baza sistemului de finanţare nerambursabilă de la bugetul Comunei Remetea a programelor, proiectelor şi acţiunilor culturale, sportive și alte acțiuni de interes comunel sunt:

a) libera concurenţă,

b) transparenţa,

c) diversitatea culturală şi pluridisciplinaritatea,

d) neretroactivitatea,

e) susţinerea debutului.

1. Finanţarea nerambursabilă a proiectelor culturale se aprobă de Consiliul Local Remetea pentru întreaga perioadă de desfăşurare a acestora, de regulă, în cadrul aceluiaşi an bugetar.
2. Finanţarea nerambursabilă a programelor culturale, sportive și alte acținuni de interes comunal se aprobă pentru întreaga perioadă de derulare a acestora şi se asigură, anual, potrivit contractului de finanţare.
3. Acordarea de finanţări nerambursabile este condiţionată de existenţa altor surse de finanţare, proprii sau atrase de beneficiar, în condiţiile stabilite de autoritatea finanţatoare, respectiv cele care se găsesc la art. 6 lit. c. al prezentului Ghid. Contribuţia proprie obligatorie va fi de minim 10% din bugetul total al proiectului.
4. Beneficiarii vor identifica posibilităţile de atragere a altor surse de finanţare, încheind contracte în condiţiile legii.
5. Producerea şi/sau exploatarea unui bun cultural poate fi cofinanţată, în condiţiile Ordonanţei Guvernului nr. 51/1998, cu modificările şi completările ulterioare, de mai multe autorităţi finanţatoare.
6. Persoanele juridice de drept public, finanţate integral sau parţial de la bugetul de stat prin bugetul autorităţilor administraţiei publice locale, pot beneficia de finanţare nerambursabilă, în condiţiile O.G. nr. 51/1998 privind îmbunătăţirea sistemului de finanţare a programelor, proiectelor şi acţiunilor culturale, din partea oricărei autorităţi finanţatoare, cu excepţia celei în subordinea căreia funcţionează.
7. Persoanele juridice de drept public, finanţate integral din venituri proprii, pot beneficia de finanţare nerambursabilă, în condiţiile Ordonanţei Guvernului nr. 51/1998, cu modificările şi completările ulterioare, din partea oricărei autorităţi finanţatoare.
8. Din finanţările nerambursabile acordate potrivit O.G.nr.51/1998 Art.4, se pot acoperi următoarele categorii de cheltuieli eligibile:
9. cheltuielile de realizare a acţiunii/proiectului/programului cultural, precum costuri materiale şi servicii, costuri de producţie, închirieri de spaţii şi aparatură, onorarii, prestări servicii, premii şi altele asemenea;
10. achiziţionarea de dotări necesare derulării programului sau proiectului cultural;
11. cheltuieli ocazionate de cazarea şi transportul intern şi internaţional ale participanţilor/invitaţilor;
12. alte cheltuieli specifice, precum realizarea de studii şi cercetări, consultanţă de specialitate, tipărituri, seminarii, conferinţe, ateliere de lucru, acţiuni promoţionale şi de publicitate;
13. cheltuieli de masă ale participanţilor şi/sau invitaţilor;
14. diurna, acordată în condiţiile legii;
15. cheltuieli de personal şi cheltuieli administrative, aferente perioadei de realizare a acţiunii/proiectului/programului cultural.
16. Cheltuielile prevăzute la alin. (12) lit. b) a prezentului Ghid, se acoperă în limita unui procent de 20% din totalul finanţării nerambursabile acordate.
17. Cheltuielile prevăzute la alin. (12) lit. e),f) şi g), a prezentului Ghid, se acoperă, cumulat, în limita unui procent de 20% din totalul finanţării nerambursabile acordate.
18. Cerinţă obligatorie: Persoanele fizice sau persoanele juridice de drept public sau privat, române autorizate, respectiv înfiinţate în condiţiile legii române să aibă sediul în Comuna Remetea, întocmirea unui proiect de buget foarte bine fundamentat, care să includă toate cheltuielile legate de activităţile care urmează să se desfăşoare, cu argumentarea oportunităţii şi nivelului acestora. Proiectele propuse pentru finanţare pe baza verificării şi evaluării vor beneficia de finanţarea integrală a cheltuielilor eligibile solicitate.
19. Nu sunt eligibile proiectele ale căror beneficiar nu şi-a îndeplinit obligaţiile de plată exigibile a impozitelor şi taxelor la bugetul local; furnizează informaţii false în documentele prezentate.
20. Finanţările nerambursabile acordate nu pot fi folosite pentru acoperirea unor debite ale beneficiarilor sau pentru cheltuieli salariale ale persoanelor juridice de drept public sau privat.
21. Finanţările nerambursabile nu pot fi utilizate pentru activităţi generatoare de profit.

**Art. 2.**

Finanţările nerambursabile se acordă, pentru acoperirea parţială a cheltuielilor necesare derulării unei acţiuni, a unui proiect sau program cultural, în baza unui contract încheiat între Comunei Remetea şi persoana fizică sau persoana juridică de drept public sau privat, autorizată, respectiv înfiinţată în condiţiile legii române, să aibă sediul în Comuna Remetea, selecţionate pe baza condiţiilor stabilite din art. 11 şi 13 din Ordonanţa Guvernului nr. 51/1998, cu modificările şi completările ulterioare.

**Art. 3.**

Controlul asupra desfăşurării programului, proiectului sau acţiunii culturale finanţate din bugetul Comunei Remetea se exercită de către organele proprii de specialitate ale Comunei Remetea, cu atribuţii în domeniul controlului financiar-fiscal, precum şi de organe de control abilitate de lege.

**Art. 4.**

Programele, proiectele şi acţiunile culturale vor fi selecţionate pentru finanţare în limitele fondurilor aprobate anual de Comuna Remetea cu această destinaţie.

**CAP. 2.**

**Procedura de solicitare a finanţării nerambursabile**

**Art. 5.**

1. Cerere de finanțare afinanţării nerambursabile se înaintează într-un exemplar, în pachet închis, în scris, precum şi în format electronic – pe care se va înscrie denumirea exactă a solicitantului, titlul proiectului şi textul „Cerere de finanțare pe anul 2020” - la Secretariatul Comunei Remetea.
2. Comuna Remetea, ca autoritate finanţatoare este obligată să organizeze anual cel puţin o sesiune de selecţie de oferte culturale.
3. În cazul organizării unei singure sesiuni de selecţie, organizarea acesteia se va anunţa în termen de 10 de zile de la data adoptării bugetului local.

**Art. 6.**

**Documentaţia solicitanţilor va conţine următoarele:**

1. cerere de finanţare nerambursabilă, bugetul de venituri şi cheltuieli, detailat pe categorii de cheltuieli ale programului, proiectului ori acţiunii culturale, care se completează, obligatoriu, prin dactilografiere/tehnoredactare;
2. documentaţia privind fundamentarea bugetului detailat pe categorii de cheltuieli propuse;
3. dovada existenţei surselor de finanţare proprii sau oferite de terţi pentru dovada existenței contribuției propriu din cadrul bugetului

- scrisori de intenţie;

- contracte de sponsorizare;

- alte forme de sprijin financiar din partea unor terţi;

1. certificat de atestare fiscală din care să rezulte că nu are datorii la bugetul local;
2. copia actului constitutiv, statutului şi actelor doveditoare ale sediului şi patrimoniului iniţial ale solicitantului, precum şi actele adiţionale, după caz, din care să rezulte că acţionează în domeniul cultural sau sportiv;
3. copia certificatului de înscriere sau altor acte doveditoare ale dobândirii personalităţii juridice;
4. copia situaţiilor financiare anuale la data de 31 decembrie a anului precedent, înregistrate la direcţia generală a finanţelor publice judeţeană , sau Declarația însoțit de balanța analitică (după caz);
5. ultimul extras de cont bancar, sau adeverință de la bancă cu funcționalitatea contului;
6. copia certificatului de înregistrare fiscală;
7. actele din care să rezulte titlul cu care sunt folosite spaţiile, în cazul în care programele, proiectele ori acţiunile culturale nu se organizează la sediul solicitantului (Declarație incheiere contract de comodat sau închiriere;) - Dacă este cazul

**CAP. 3.**

**Proceduri de acordare a finanţărilor nerambursabile persoanelor fizice sau persoanele juridice de drept public sau privat, autorizate, respectiv înfiinţate în condiţiile legii române, să aibă sediul în Comuna Remetea.**

**Art. 7.**

Sesiunea de selecţie de oferte culturale se desfăşoară în următoarele etape:

1. Publicarea programului anual pentru acordarea finanțărilor nerambursabile 27.02.2020.;
2. Publicarea anunțului de participare 02.03.2020.
3. Înscrierea candidațiilor 02.03.2020.– 23.03.2020.
4. Transmiterea documentației 02.03.2020.– 23.03.2020.
5. Prezentarea propunerilor proiecte 23.03.2020., ora 12,00
6. Verificarea eligibilității, înregistrării și a îndeplnirii a criteiilor referitoare la capacitatea tehnică și financiară 25.03.2020.
7. Evaluarea proprunerilor de priecte 26.03.2020.
8. Comunicarea rezultatelor 27.03.2020.
9. Formularea contestațiilor (dacă este cazul) 31.03.2020., ora 10
10. Soluționarea contestațiilor 01.04.2020.
11. Încheierea contractului de finanțare nerambursabilă 03.04.2020.
12. Publicarea anunțului de atribuire a contractului de finanțare nerambursabilă 03.04.2020.

**Art. 8.**

Anunţul public privind sesiunile de selecţie este comunicat pe site-ul Comunei Remetea, precum şi în presa scrisă –Képes Vagyok- şi audiovizuală la CTV locală.

**Art. 9.**

(1) Pentru a putea participa la selecţie, solicitantul trebuie să îndeplinească următoarele condiţii:

a) este persoană fizică autorizată, respectiv persoană juridică înfiinţată în conformitate cu prevederile legale cu activitate în domeniul cultural;

b) nu are datorii la bugetul local;

c) a respectat obligaţiile asumate prin contractele de finanţare nerambursabilă anterioare.

(2) Comuna Remetea are obligaţia de a verifica prin Comisiei de specialitate economico-financiare, amenajarea teritoriului și urbanism a Consiliului Local și referentul cultural, întrunirea de către solicitanţi a condiţiilor de participare la selecţie.

(3) Comuna Remetea poate cere solicitantului toate documentele pe care le consideră necesare pentru verificarea respectării condiţiilor prevăzute la alin (1), din prezentul articol.

**CAP. 4.**

**Organizarea şi funcţionarea comisiei de selecţie şi comisiei de soluţionare a contestaţiilor**

**Art. 10.**

(1) Selecţia ofertelor culturale se realizează de către comisia de selecţie constituită la nivelul Comunei Remetea.

(2) Comisia de selecţie este alcătuită dintr-un număr impar de membri, desemnați prin dispoziția primarului comunei Remetea.

(3) Membrii comisiei de selecţie vor fi numiţi prin dispoziția primarului comunei Remetea.

(4) Componenţa nominală a comisiei va fi adusă la cunoştinţă publică numai după încheierea sesiunii de selecţie.

**Art. 11.**

(1) În vederea soluţionării contestaţiilor depuse de candidaţi, la nivelul Comunei Remetea va înfiinţa comisia de soluţionare a contestaţiilor, care va fi constituită în conformitate cu prevederile art. 13. al prezentului Ghid.

(2) În componenţa comisiei de soluţionare a contestaţiilor nu pot fi numiţi membrii care au făcut parte din comisia de selecţie.

**Art. 12.**

Organizarea şi desfăşurarea activităţii comisiei de selecţie, a celei de soluţionare a contestaţiilor, sunt cele stabilite prin prezentul Ghid şi pot fi detaliate prin hotărâri ale Consiliului Local Remetea.

**Art. 13.**

1. Comisia de selecţie va fi formată din 3 persoane, iar comisia de soluţionare a contestaţiilor va fi formată din 3 persoane conform componenţei prevăzute la art. 10 din prezentul Ghid.
2. Comisia de selecţie va fi convocată după expirarea termenului depunerii ofertelor culturale, în termen de 3 zile, şi şedinţele acestora vor fi conduse de preşedintele comisiei. Selecţia, respectiv ierarhizarea ofertelor culturale va fi consemnată într-un proces verbal în termen de 3 zile după preluarea ofertelor culturale. Rezultatul selecţiei se va da publicităţii pe pagina de web a Comunei Remetea (www.gyergyoremete.ro).
3. Comisia de soluţionare a contestaţiilor, în cazul depunerii unor contestaţii, va fi convocată în termen de 3 zile. Şedinţele vor fi conduse de preşedintele comisiei, iar soluţionarea contestaţiilor va fi consemnată într-un proces verbal şi adusă la cunoştinţa contestatarilor.
4. Secretariatul fiecărei comisii va fi efectuată de referentul cultural, fără drept de vot.
5. Comisiile lucrează valabil în prezenţa majorităţii membrilor care le compun şi hotărăsc prin votul majorităţii membrilor care le compun.

**CAP. 5.**

**Procedura evaluării şi a selecţionării**

**Art. 14.**

(1) Acordarea de finanţări nerambursabile în conformitate cu prevederile Ordonanţei Guvernului nr. 51/1998, cu modificările şi completările ulterioare, se face pe bază de selecţie de oferte culturale.

**Art. 15.**

Selecţia constă în ierarhizarea ofertelor culturale în funcţie de valoarea, importanţa sau reprezentativitatea acţiunii/proiectului/programului pentru domeniul cultural respectiv, pe baza punctajului acordat de comisie, conform Formularului de Evaluare care face parte din prezenta.

**Art. 16.**

(1) Solicitanţii au dreptul să formuleze contestaţii asupra modului de respectare a procedurii privind organizarea şi desfăşurarea selecţiei şi să le depună la sediul Comunei Remetea în termen de maximum 3 zile lucrătoare de la data aducerii la cunoştinţa acestora a rezultatului selecţiei.

(2) Contestaţiile se soluţionează în termen de maximum 3 zile lucrătoare de la data expirării termenului pentru depunerea contestaţiilor.

**Art. 17.**

Lucrările pregătitoare privind evaluarea ofertelor culturale se execută de către referentul cultural din cadrul aparatului propriu al primarului,care verifică conţinutul acestora, verifică existenţa condiţiilor de selecţie stabilite şi execută o primă evaluare a eligibilității ofertelor. După executarea lucrărilor premergătoare, documentaţiile cu toate informaţiile necesare se supun analizei comisiei de selecţie.

**Art. 18.**

1. Oferta culturală este analizată de către membrii comisiei de selecţie şi va fi notată potrivit prevederilor art. 15. din prezentul Ghid.
2. Pentru fiecare solicitare de finanţare nerambursabilă comisia de selecţie completează un Formular de evaluare.
3. În termen de 13 zile de la preluarea ofertelor culturale comisia de selecţie anunţă, în scris persoanele fizice sau persoanele juridice de drept public sau privat, autorizate, respectiv înfiinţate în condiţiile legii – selecţionate, despre rezultatul selecţiei, precum şi fondurile propuse a fi alocate.
4. Referentul cultural se va îngriji ca lista cuprinzând persoanele fizice sau persoanele juridice de drept public sau privat, autorizate, respectiv înfiinţate în condiţiile legii române, să aibă sediul în Comuna Remetea, care au primit finanţări nerambursabile şi cuantumul acestora, să fie făcută publică în mod oficial.

**CAP. 6.**

**Încheierea contractului**

**Art. 19.**

1. Contractul se încheie între Comuna Remetea şi persoana fizică sau persoana juridică de drept public sau privat, autorizată, respectiv înfiinţată în condiţiile legii, selecţionată cu respectarea prezentului Ghid şi a metodologiei cuprinse în Ordonanţa Guvernului nr. 51/1998, cu completările şi modificările ulterioare.
2. La contract se vor anexa oferta culturală (Anexă nr. 2.2), și bugetul de venituri şi cheltuieli – (Anexă nr. 2.3), ale programului, proiectului ori acţiunii culturale, sportive și alte acțiuni de interes comunal, completate potrivit art. 6. lit. a) din prezentul Ghid.
3. Dacă în termen de 30 de zile de la data comunicării rezultatului selecţiei o persoană fizică sau persoană juridică de drept public sau privat, autorizată, respectiv înfiinţată în condiţiile legii române, selecţionată nu se prezintă pentru încheierea contractului de finanţare, se consideră ca oferta de finanţare nu a fost acceptată, iar proiectele în cauză se elimină de la finanţare, locurile acestora fiind preluate de celelalte proiecte, în ordinea descrescătoare a punctajului.
4. În cadrul programului, implementarea proiectelor trebuie să se desfășoare în anul bugetar respectiv, activitățile proiectelor trebuie să fie derulate în perioada următoare semnării contractului de finanțare nerambursabilă, iar proiectele trebuie să fie decontate conform contractului de finanțare nerambursabilă.

**CAP. 7.**

**Alocarea finanţării nerambursabile**

**Art. 20.**

(1) Finanţările nerambursabile se acordă pe bază de contracte încheiate cu beneficiarii, în condiţiile legii.

(2) Finanţările nerambursabile se acordă în funcţie de perioada de derulare a programului, proiectului, acţiunii, după caz, într-o singură tranşă sau conform celor precizate în contractul de finanțare, prin virament bancar, din bugetul autorității finanțatoare în contul beneficiarului pe bază de factură emisă de acesta.

(3) Decontarea cheltuielilor prevăzute la art. 1 punctul 12 alin. a) - g) din prezentul Ghid se face cu respectarea clauzelor cuprinse în contractele încheiate de beneficiarul finanţării nerambursabile cu terţe persoane şi a prevederilor dreptului comun în materie.

**Art. 21.**

În termen de cel mult 30 de zile de la finalizarea acţiunii, proiectului sau programului cultural, beneficiarul este obligat să depună la sediul Comunei Remetea documentele justificative şi raportul final de activitate – pentru verificare şi eventualele completări.

Raportul final va cuprinde o descriere a acţiunilor realizate, însoţit de dovezi concludente (broşuri, materiale audio-vizuale etc.) ale desfăşurării acestora conform proiectului cultural selectat spre finanţare.

De asemenea raportul final însoţit de o prezentare a informaţiilor financiare aferente proiectului cultural, precum şi documentele justificative privind efectuarea cheltuielilor conform bugetului proiectului cultural, atât în ceea ce priveşte finanţarea Comunei Remetea cât şi contribuţia proprie a solicitantului.

**Art. 22.**

(1) Nerespectarea de către beneficiari a obligaţiilor asumate prin contractele de acordare a finanţărilor nerambursabile atrage obligarea acestora la restituirea parţială sau integrală a sumelor primite, la care se adaugă dobânda legală calculată la sumele acordate, în conformitate cu prevederile contractuale, în condiţiile legii.

(2) În urma verificării documentelor justificative şi a raportului final de activitate, Comuna Remetea are obligaţia de a recupera de la beneficiar fondurile utilizate de acesta pentru acoperirea altor cheltuieli decât cele prevăzute la art. 1 punctul 12. alin. a) - g) din prezentul Ghid.

**Art. 23.**

Modul de utilizare a sumelor acordate sub forma finanţărilor nerambursabile este supus controlului Comunei Remetea prin compartimentul contabil, precum şi celor cu atribuţii în domeniul controlului financiar-fiscal, în conformitate cu prevederile legale.

**Art. 24.**

(1) Orice comunicare, solicitare, informare, notificare şi altele asemenea determinate de aplicarea procedurilor prevăzute în prezentul Ghid se fac sub formă de document scris.

(2) Orice document scris trebuie înregistrat în momentul depunerii/transmiterii şi al primirii.

(3) Documentele scrise vor fi transmise prin oricare dintre următoarele forme:

a) electronică;

b) scrisoare prin poştă;

c) telefax.

(4) Documentele scrise, transmise prin formele prevăzute la alin. (3) lit. a) şi c), trebuie confirmate de primire.

**CAP. 8.**

**Dispoziţii tranzitorii şi finale**

**Art. 25.**

Finanţarea programelor culturale reglementate prin acte normative speciale se face întemeiul dispoziţiilor acestora, precum şi a dispoziţiilor prezentului Ghid în măsura în care nu conţin reglementări derogatorii.